CELEX: 31992R0290
Language: el
Date: 1992-02-06 00:00:00
Title: Κανονισμός (ΕΟΚ) αριθ. 290/92 της Επιτροπής της 6ης Φεβρουαρίου 1992 για τον καθορισμό, για καθεμία από τις περιόδους εμπορίας 1989/90, και 1990/91, της ποσότητας της προτιμησιακής ζάχαρης και της πριμοδότησης εμπορίας που εφαρμόζεται σ' αυτή

Avis juridique important

|

31992R0290

Κανονισμός (ΕΟΚ) αριθ. 290/92 της Επιτροπής της 6ης Φεβρουαρίου 1992 για τον καθορισμό, για καθεμία από τις περιόδους εμπορίας 1989/90, και 1990/91, της ποσότητας της προτιμησιακής ζάχαρης και της πριμοδότησης εμπορίας που εφαρμόζεται σ' αυτή  

Επίσημη Εφημερίδα αριθ. L 031 της 07/02/1992 σ. 0023 - 0024

ΚΑΝΟΝΙΣΜΟΣ (ΕΟΚ) αριθ. 290/92 ΤΗΣ ΕΠΙΤΡΟΠΗΣ  της 6ης Φεβρουαρίου 1992  για τον καθορισμό, για καθεμία από τις περιόδους εμπορίας 1989/90, και 1990/91, της ποσότητας της προτιμησιακής ζάχαρης και της πριμοδότησης εμπορίας που εφαρμόζεται σ' αυτήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 61/92 της Επιτροπής (2), και ιδίως το άρθρο 37 παράγραφος 2,   Εκτιμώντας:  ότι ο κανονισμός (ΕΟΚ) αριθ. 1719/91 του Συμβουλίου (3) έχει προβλέψει ότι κατά τη διάρκεια των περιόδων εμπορίας 1989/90 έως 1991/92 χορηγείται υπό ορισμένους όρους και ως μέτρο παρεμβάσεως πριμοδότηση εμπορίας, εφεξής ονομαζόμενη "πριμοδότηση", κατά  την εισαγωγή προτιμησιακής ακατέργαστης ζάχαρης ζαχαροκάλαμου που ραφιναρίζεται σε λευκή ζάχαρη κατά τη διάρκεια των περιόδων αυτών στις βιομηχανίες ραφιναρίσματος που αναφέρονται στο άρθρο 9 παράγραφος 4 τρίτο εδάφιο του κανονισμού (ΕΟΚ) αριθ. 1788/81-  ότι ο κανονισμός (ΕΟΚ) αριθ. 3264/91 της Επιτροπής (4) θεσπίζει, ιδίως, ότι η ποσότητα της προτιμησιακής ζάχαρης που επωφελείται της χορηγήσεως πριμοδοτήσεως καθορίζεται μετά από κάθε περίοδο εμπορίας και ανά χώρα καταγωγής από την οποία παράγεται η  προτιμησιακή ραφιναρισμένη ζάχαρη και ανά κράτος μέλος στον οποίο γίνεται το ραφινάρισμα- ότι η πριμοδότηση πρέπει να καθοριστεί συγχρόνως με την ποσότητα αυτή-  ότι τα στοιχεία που αναφέρονται στο άρθρο 1 παράγραφοι 2 και 3 τα οποία διαθέτει η Επιτροπή για τις περιόδους εμπορίας 1989/90 και 1990/91 οδηγούν στον κατωτέρω καθορισμό-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η ποσότητα που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3264/91 καθορίζεται για καθεμία από τις περιόδους εμπορίας 1989/90 και 1990/91 και ανά χώρα καταγωγής από την οποία παράγεται η προτιμησιακή ζάχαρη και ανά κράτος  μέλος στο οποίο γίνεται τα ραφινάρισμα όπως αναφέρεται στο παράρτημα.  2. Το συνολικό ποσό που προβλέπεται από τον προϋπολογισμό που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 3264/91 ανέρχεται, για την περίοδο εμπορίας 1989/90 σε 10 121 826 Ecu και, για την περίοδο εμπορίας 1990/91, σε 9 166 364 Ecu.  3. Το ποσό της πριμοδοτήσεως που αναφέρεται στο άρθρο 1 παράγραφος 3 του κανονισμού (ΕΟΚ) αριθ. 3264/91, ανά 100 χιλιόγραμμα ζάχαρης εκφρασμένης σε λευκή ζάχαρη, καθορίζεται σε:  α) 0,842 Ecu για την περίοδο εμπορίας 1989/90-  β) 0,794 Ecu για την περίοδο εμπορίας 1990/91.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 177 της 1. 7. 1981, σ. 4. (2) ΕΕ αριθ. L 6 της 11. 1. 1992, σ. 19. (3) ΕΕ αριθ. L 162 της 26. 6. 1991, σ. 25. (4) ΕΕ αριθ. L 308 της 9. 11. 1991, σ. 26.    ΠΑΡΑΡΤΗΜΑ  (σε τόνους, εκφρασμένους σε λευκή ζάχαρη)        Χώρα παραγωγής  Κράτος μέλος ραφιναρίσματος  Περίοδος εμπορίας 1989/90  Περίοδος εμπορίας 1990/91       Μπαρμπάντος  Ηνωμένο Βασίλειο  49 838,0  32 923,1   Γαλλία  -  14 705,6  Μπελίζ  Ηνωμένο Βασίλειο  39 207,4  42 313,2  Κονγκό  Γαλλία  6  770,5  7 635,9  Ακτή Ελαφαντοστού  Γαλλία  11 307,7  8 660,7  Φίτζι  Ηνωμένο Βασίλειο  166 693,8  167 001,0  Γουιάνα  Ηνωμένο Βασίλειο  155 713,0  114 592,8  Τζαμάικα  Ηνωμένο Βασίλειο  134 179,8  107 057,5  Μαδαγασκάρη  Γαλλία  5 747,2  2 426,5   Μαυρίκιος  Ηνωμένο Βασίλειο  414 847,5  420 158,3   Πορτογαλία  17 512,2  17 465,2  Άγιος Χριστόφορος και Νέβις  Ηνωμένο Βασίλειο  10 408,1  19 118,9  Σουαζιλάνδη  Ηνωμένο Βασίλειο  64 411,3  68 322,0   Γαλλία  40 161,4  43 428,4  Τανζανία  Ηνωμένο  Βασίλειο  10 428,6  10 750,2  Τρινιντάντ και Τομπάγκο  Ηνωμένο Βασίλειο  42 755,8  46 991,9  Ζιμπάμπουε  Ηνωμένο Βασίλειο  31 745,5  30 778,7